السنوكر أو البلياردو الإنجليزى بالانجليزى: snooker هيا وحده من اكتر لعبات البلياردو انتشار فى العالم. بتتلعب فوق طاوله بلياردو ليها جيوب إنجليزىه (بمواصفات خاصه) و بيفوز بالمباراه اللاعب أو الفريق اللى بيسجل اكبر عدد من النقاط و المباره بتكون بين لاعبين أو فريقين. بتتلعب علي 22 كوره متوزعه علي الألوان: 15 كوره حمرا, كوره واحده من: الاصفر, الاخضر, البنى, الازرق, بمبى, اسود, و كوره بيضا. بتتصف الكور الحمرا على شكل مثلث بعدها الكور الملونه و الكوره البيضا. الكور الحمرا اللى بتدخل جيب طاوله البلياردو بتستبعد والكوره الملونه بترجع تاخد مكانها الأصلى علي الطاوله. ترتيب اللاعبين بيتحدد بالقرعه أو بأى طريقه تانيه بيتفق عليها و بيفضل نفس الترتيب طوال المباراه. الضربه الأولى: اللاعب الأول بيضرب الكوره البيضاء من نص الدايره على أى كوره من الكور الحمرا فى المثلث ولو دخلت جيب من الجيوب بتتحسب لصالحه و بيكمل اللعب بعد كده على أى كوره من الكور الملونه, اللى لازم أو من مصلحته اللعب عليها و بيكرر الموضوع طالما الكور بتدخل الجيب, لو مقدرش يسجيل أى نقطه بيلعب المنافس الكوره البيضا من النقطه اللى وقفت عندها. أحمر = نقطه واحده. أصفر = نقطتين. أخضر= تلات نقاط.